



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	          Bucureşti,  07.06.2006

          Nr. P.l.-x 353


AVIZ
asupra propunerii legislative privind modificarea şi completarea

 Legii nr.188 din 18.12.1999 privind Statutul funcţionarilor publici
În conformitate cu prevederile art.95 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu  propunerea legislativă privind modificarea şi completarea Legii nr.188 din 18.12.1999 privind Statutul funcţionarilor publici, trimisă cu adresa nr. P.l.- x 353 din 25 aprilie 2006, înregistrată  sub nr.31/559 din 26.04.2006.
Senatul, în calitate de primă Cameră sesizată, a respins propunerea legislativă, în şedinţa din 18 aprilie 2006.

Camera Deputaţilor este Cameră decizională.

Potrivit prevederilor art.61 din Regulamentul Camerei Deputaţilor, comisia a dezbătut iniţiativa legislativă, menţionată mai sus, în şedinţa din 7 iunie 2006.

Membrii comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 1500/26.10.2005. Guvernul prin punctul de vedere transmis cu nr.16/04.01.2006, a precizat că nu susţine adoptarea iniţiativei legislative, întrucât se doreşte delimitarea palierului administrativ de cel politic, precum şi asigurarea neutralităţii în funcţia publică.

În urma dezbaterilor, comisia a hotărât, cu unanimitate de voturi, avizarea negativă a propunerii legislative.
În raport de obiectul şi conţinutul său, proiectul de lege face parte din categoria legilor organice.

